**Dureri din oameni**

*Gabrielaa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă dor oamenii

iviți răzleț în amintiri bolnăvicios de goale

prin colțuri neștiute de memorie

și vis

călători trecuți

dincolo de timp

prea din timp

în unica devenire legată de cer

veșnicie

fumegând prin candele.

mă dor oamenii

în delirul singurătății cimentați

străini de loc

de pași străini

amari și duri

cu vechi dureri lipite

de carne

și de gând

Mult mă dor oamenii

deveniți ziduri în mine

cu margini nedeslușite

de ceață

un sens absurdului sau

echilibrului plată

ce nu stiu de ma protejează

sau imi opresc primaverile

Iernându-le

Au rămas oameni în mine

au rămas urme de oameni în mine

oameni triști,

oameni goi

imagini și ploi

și atâta vor să poată

că de-ar putea ce sunt

lumină-ar fi

și nu pământ